jkorsvik/nowiki_second_scrape_merged huggingface dataset:
Breviksbrua-saken

Breviksbrua-saken var en etterforskning og rettssak på bakgrunn av at Linn Madelen Bråthen ble funnet død i vannet ved Sandøya utenfor Brevik lørdag 3. august 2013.
Politiet så først på saken som selvmord, men avdødes venner mente det var usannsynlig ettersom avdøde var lykkelig med sin samboer  og tidligere hadde sagt at hennes største frykt var å drukne. Offerets venner gjorde på egen hånd undersøkelser som ledet til at de seks dager senere fant et opptak fra et overvåkningskamera ved broen bare 12 timer før det skulle slettes, og satte dermed politiet på spor av at noe kriminelt kunne ha skjedd. Opptaket viste Linn Madelen gående sammen med hennes venn og politimann Lars Trøen van Hoegee i nærheten av Breviksbrua natt til 3. august. I timene før Linn Madelen døde hadde politimannen vært på besøk til Linn Madelen og hennes samboer, og etter 02-tiden gikk Linn Madelen og van Hoegee en tur sammen i retning Brevikbrua. På bakgrunn av opptakene ble van Hoegee pågrepet den 13. august og siktet for falsk forklaring, men ble senere siktet for forsettlig drap etter mistanke om at han hadde dyttet Bråthen utenfor broen. I sin nye forklaring hevdet van Hoegee derimot at han hadde vært vitne til at kvinnen tok sitt eget liv.
Grunnet manglende bevis ble politimannen tiltalt for å ha forlatt Linn Madelen Bråthen i hjelpeløs tilstand som førte til hennes død og ble 29. september 2014 dømt i Nedre Telemark tingrett til tre års fengsel. Han anket dommen, og ble den 13. mars 2015 istedenfor dømt til to år og seks måneders fengsel i Agder lagmannsrett.Tiltalte anket på nytt dommen til Høyesterett, men i april 2015 ble det klart at anken ikke ble tatt til følge.


== Referanser ==
Andronikos fra Rhodos

Andronikos fra Rhodos (100-tallet f.Kr.) var en gresk filosof. 
Ingenting er kjent om Andronikos' liv, men han regnes som den første som gav ut en pålitelig utgave av Aristoteles' verk. Med stor sannsynlighet var det Andronikos som samlet de ulike skriftene til bøker, og da etter sin egen oppfatning av hvor de hørte hjemme.  
Fra senantikken stammer en opplysning om at Andronikos skulle ha vært den 11. skolark ved den peripatetiske skolen i Athen, men dette regnes nå som ytterst tvilsomt.


== Kilder ==
«ANDRONICUS OF RHODES» i Hugh Chisholm (red.) Encyclopædia Britannica 1911,  Volume 1
Andrea Falcon: «Supplement to Commentators on Aristotle: Andronicus of Rhodes» i Edward N. Zalta (red.): Stanford Encyclopedia of Philosophy


== Referanser ==
Overligger

Overligger er en horisontal steinblokk eller en bjelke av annet materiale som strekker seg over åpningen mellom to vertikale støttesøyler. Det kan være et bærende bygningskomponent, et dekorativt arkitekturelement, eller en kombinert ornamentalt strukturgjenstand. Det er ofte funnet over portaler, dører, vinduer, eller peiser (ildsted).
I arkitekturen ved ulike steder verden over har overliggere vært sentrale bygningselement. Det finnes allerede i steinalderen i dysse på megalitt- eller storsteinsgraver. Det er da vanligvis steinheller som ligger over store steiner som et tak. Som overligger over en inngang finnes et eksempel fra mykenske Hellas, datert til rundt 1600-1100 f.Kr., ved Atreus' rikdom i Mykene, en imponerende tholosgrav. Overliggeren veier 120 tonn med omtrentlige dimensjoner av 8.3 × 5.2 × 1.2 meter, en av de største i verden.


== Dekorativt bruk ==
Bruk av overliggere som et dekorativ element over portaler uten strukturell funksjon har vært benyttet i de fleste arkitektoniske tradisjoner og stilarter i de fleste kulturer i århundrenes løp.


== Se også ==
Arkitrav - strukturelle overliggere som hviler på søyler
Atalburu - baskisk dekorative overligger
Dysse - forhistoriske megalittiske graver med strukturelle overliggere av stein
Dougong - tradisjonell kinesisk strukturelle element
I-bjelke - overliggere av stålbjelker
Tverrligger- bl. a. i målburet på en fotballbane


== Referanser ==
Sagkjedeolje

Sagkjedeolje er en type olje som smører sagkjedet og sagbladet på motorsager, hogstmaskiner og enkelte kappsager. Det finnes to hovedtyper av sagkjedeolje. Mineralsk sagkjedeolje er lagd av petroleum, mens vegetabilsk sagkjedeolje er lagd av ulike vegetabilske oljer.


== Oppgaver og bruk ==
Sagkjedeoljens oppgave er å smøre kappeelementet slik at det blir minst mulig friksjon i de bevegende elementene. Sagkjedeolje er helt nødvendig i motorsager og enkelte hogstmaskiner for å hindre varmgang i de bevegende skjæreelementene. Sagkjededeolja er også med på å rense og bevare de bevegelige kappdelene. Sagkjedeolja har en egen beholder på motorsager og hogstmaskiner hvor påfylling finner sted. Sagkjedeolja går deretter fra tanken og inn i en dyse hvor olja blir fordelt utover elementet som skal smøres.


== Helse og miljø ==
Etter at sagkjedeolja har smurt de bevegelige elementene slippes restolja ut i naturen. Ved bruk av mineralsk sagkjedeolje blir dette et miljøproblem, da petroleum er skadelig for det biologiske livet. Ved bruk av motorsag slippes overflødig olje ut i naturen gjennom små oljepartikler som beveger seg rundt i luften rundt kjedet. Brukeren av motorsaga puster da i seg disse oljepartiklene. Innånding av petroleum regnes som helsefarlig og er dermed en helsemessing ulempe for motorsagbrukeren. Man kan redusere helsefaren og miljøfaren knyttet til sagkjedeolje ved å benytte seg av sagkjedeolje som er lagd av vegetabilske oljer. Vegetabilske oljer er ikke skadelig for miljøet og regnes som mindre skadelig å innånde enn petroleumsbaserte oljer.
Jogla

Jogla er ei elv i Sirdal kommune i Agder. Den er ei sideelv til Sira fra øst.
Elva har utspring fra et tjern nord på Bergehei og renner først mot nord, før den ved Steinbu snur mot vest ned Jogledalen til den munner ut i Sira ved Fidjeland. Jogla er ikke utbygd til kraftproduksjon. Øvre del av nedbørfeltet framstår som urørt fjellnatur. På den nederste strekningen er det mye hyttebebyggelse. Sirdal høyfjellssenter ligger på nordsida av dalen, og grenda Fidjeland på begge sider av munningen.


== Referanser ==
Jurij Oganesian

Jurij Tsolakovitsj Oganesian (russisk: Юрий Цолакович Оганесян; født 14. april 1933 i Rostov-na-Donu) er en russisk atomfysiker av armensk herkomst. Han var med på å oppdage de tyngste grunnstoffene i det periodiske system.Oganessian er vitenskapelig leder ved Det forente instituttet for kjerneforskning i Dubna. I 2009 bekreftet forskere i USA Oganesians oppdagelse av flerovium, som ble gjort over ett tiår tidligere.8. juni 2016 ble det foreslått at det 118. grunnstoffet skulle ble oppkalt etter ham. Det ble gitt navnet oganesson til ære for ham november samme år.


== Bibliografi ==
Yu. Oganessian et al., Synthesis of a New Element with Atomic Number Z = 117. Physical Review Letters, v. 104, s. 142502 (2010). (en)
Yu. Oganessian, Heaviest nuclei from 48Ca-induced reactions. J. of Physics G, v. 34, s. R165 (2007). (en)
Yu. Oganessian, Synthesis and decay properties of superheavy elements. J. International Union of Pure and Applied Chemistry, v. 78, s. 889 (2006). (en)
Yu. Oganessian et al., Synthesis of the isotopes of elements 118 and 116 in the 249Cf and 245Cm + 48Ca fusion reactions. Physical Review C, v. 74, s. 044602, (2006). (en)
Ю. Ц. Оганесян, Реакции синтеза тяжелых ядер: краткий итог и перспективы. Ядерная физика. Т.69, Nr.6. s. 961 (2006). (ru)
Yu. Oganessian et al., Synthesis of Elements 115 and 113 in the reaction 243Am + 48Ca. Physical Review C, v. 72, s. 034611 (2005). (en)
Yu. Oganessian, Sizing up the heavyweights. NATURE, v. 413,  . 122 (2001). (en)


== Referanser ==
Johann Friedrich Theodor Gänsehals

Johann Friedrich Theodor Gänsehals (født 21. desember 1847 i Stolberg i Tyskland, død 28. januar 1908 i Leipzig i Tyskland) var en tysk komponist. 
Av opphavsrettslige årsaker skrev han ikke musikk i eget navn, men brukte en rekke pseudonymer. Under psudonymet «Carl Gänschals» publiserte han 453 verk hos Verlag Fr. Portius i Leipzig, og under pseudonymet «Elise Zernikow» skrev han rundt 300 verker. I Norge er han kjent under pseudonymet «Theodor Espen» og hans 65 melodiøse men teknisk enkle salongstykker og fantasier for piano.


== Referanser ==


== Eksterne lenker ==
http://www.klassika.info/Komponisten/Gaenschals_Carl/index.html
http://stolbergerhof.de/tag/komponist-carl-gaenschals/
http://imslp.org/wiki/Category:G%C3%A4nschals,_Carl
Bergsjøen

Bergsjøen kan vise til

Bergsjøen (Modum), innsjø 61 moh. i Modum kommune
Bergsjøen (Ål), innsjø 1082 moh i Ål kommune.


== Se også ==
Bergsjø.
Baboloki Thebe

Baboloki Tirelo Thebe (født 18. mars 1997) er en botswansk friidrettsutøver som konkurrerer i sprintløp. Han ble afrikamester på 400 og 4x400 meter ved afrikamesterskapet i friidrett 2016. 


== Idrettskarriere ==
2013Ved BISA finals (Botswana Integrated Sports Association) i 2013 fikk han bronse på 200 meter, og bronse på 4 x 400 meter stafett.
2014Han fikk tre gullmedaljer ved COSSASA games 2014 (Confederation of School Sport Associations of Southern Africa). Han vant 100 og 200 meter individuelt, og på medleystafetten.Thebe deltok ved Afrikalekene for ungdom 2014 i Gaborone i Botswana i mai. På 100 meter kom han på 3.-plass, med 10,65 sekunder, bak Ronald Rakaku og Sydney Siame. På 200 meter vant han finalen, med 20,85 sekunder.Han deltok også ved Sommer-OL for ungdom 2014, der han kom på 2.-plass på 200 meter, med tiden 21,20 sekunder. Noah Lyles fra USA vant denne øvelsen. Ved junior-VM i friidrett 2014 ble han slått ut i semifinalene på 200 meter, der han fikk 17. beste tid. Han deltok på begge sprintstafettene, og Botswana kom på 10.-plass på 4 x 100 meter, men ble diskvalifisert på 4 x 400 meter for å trå utenfor banen. 

2015Den 23. mai 2015 satte Thebe ny botswansk juniorrekord på 100 meter, med 10,29 sekunder, da han vant denne distansen ved Sports View International-stevnet i Gaborone. Han vant også 200 meter ved dette stevnet, med ny personlig rekord på 20,59. Han vant 100 meter ved det botswanske mesterskapet i juni, med tiden 10,50, foran Fanuel Kenosi og Vincent Basima. Han vant også 200 meter, på 20,68, med Gaone «Lux» Maotoanong på 2.-plass og Karabo Mothibi på 2.-plass. Han kvalifiserte seg dermed til Panafrikanske leker 2015 (African Games). Han deltok imidiertid ikke ved disse lekene. 
Ved Botswana Games i desember, som er et stevne for utøvere under 20 år, vant han 100 meter.
2016Den 6. mars løp han 400 meter ved Private Tertiary Institutions Association athletics championship, ved University of Botswana. Der vant han distansen, på tiden 42,23, og ble med det kvalifisert til sommer-OL 2016. Ved et internasjonalt stevne i Réduit i Moka på Mauritius 2. april vant han 100 meter med ny personlig rekord på 10,36.Ved det botswanske mesterskapet i friidrett i mai vant han 400 meter, med ny personlig rekord på 44,22 sekunder, foran hhv. Karabo Sibanda og Leaname Maotoanong. Han vant også 200 meter, med ny personlig rekord på 20,21, og 4 x 100 meter stafett.Han deltok ved Afrikamesterskapet i friidrett 2016 i Durban i Sør-Afrika. Der vant han 400 meter individuelt, og deltok også Botswanas stafettlag som vant 4 x 400 meter stafett. 

2021Han vant bronse for Botswana på 4 × 400 meter under Sommer-OL 2020 i Tokyo.


== Referanser ==


== Eksterne lenker ==
(en) Baboloki Thebe – Olympics.com 
(en) Baboloki Thebe – Olympic.org 
(en) Baboloki Thebe – Olympedia 
(en) Baboloki Thebe – Sports-Reference (OL-resultater – arkivert) 
(en) Baboloki Thebe – World Athletics 
(en) Baboloki Thebe – Diamond League 
(en) Baboloki Thebe – Track and Field Statistics 
(en) Profil hos All-Athletics Arkivert 18. august 2016 hos Wayback Machine.
Ivar Ertzgaard

Ivar Ertzgaard (født 5. juni 1906 i Røra, død 22. desember 1983 i Inderøy) var handelsmann og drosjeeier på Røra i Inderøy kommune. Han var NS-oppnevnt ordfører i Røra kommune fra 23. september 1944 til 16. januar 1945. Han var skolestyreformann 1942–44.Han overtok handelsvirksomheten på Hylla etter faren Henrik Ertzgaard, og etablerte den som et AS i 1935. Han var som faren poståpner i tilknytning til forretningen, og utvidet med salg av radioer og biler og motorsykler, i tillegg til at han var drosjeeier. Firmaet ble avviklet i 1972.Gustav Ertzgaard, handelsmann og ordfører i Frol, var hans farbror.


== Referanser ==
Hundseid kraftverk

Hundseid kraftverk er et vannkraftverk i Vindafjord kommune i Rogaland.
Det er et elvekraftverk som utnytter et fall på 48 meter i elven fra Røyravatnet.
Installert effekt er 80 kW fra en francisturbin. Årsproduksjon er 0,6 GWh.
Kraftverket eies av lokal grunneier.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Roy Bjerke

Roy Bjerke (født 1969 i Nannestad) er en norsk entertrainer og underholdningsartist.
Helt siden han gikk på videregående har Bjerke syntes teater var noen spennende og drive med. Han startet å jobbe som tryllekunstner ved det velkjente sirkuset Sirkus Merano før turen gikk videre til underholdnings-parken Hunderfossen ved Fåberg i Lillehammer. 
I 1997 kom han for første gang til Dyreparken der han  opptrådte med sitt eget sirkus, Cirkus Lalo på tivoliplassen i parken. I 2001 ble han ansatt som underholdningssjef  i parken etter godt arbeid med sirkuset. Samtidig som Bjerke ble ansatt hadde parken en visjon om å fjerne seg fra seg det å hyre inn kjendiser og heller skape egne historier og skikkelser som skulle være unikt, og bare kunne oppleves der. Dette lykkes de med, og parken har hatt stor suksess med egne produksjoner som Herli Land og ikke minst Terje Formoes Kaptein Sabeltann.  Per 2015 hadde Bjerke ansvar for en stab på 160 personer i underholdningsavdelingen i parken. 
I januar 1999 stiftet han sitt eget firma, Oz Produksjoner AS. Firmaet leverer utøvende kunstnere og underholdningsvirksomhet.


== Eksterne lenker ==
Jeg har definitivt Norges beste jobb Arkivert 2. august 2015 hos Wayback Machine. Eidsvoll Ullensaker Blad
Oz Produksjoner Roy Bjerke Proff.no
Torridal idrettspark

Torridal idrettspark (også kjent som Hommeren) er et idrettsanlegg i bydelen Torridal ved Riksvei 9, nord for Kristiansand sentrum. Anlegget består av 

11`er kunstgressbane
11`er gressbane
Torridalshallen, en flerbrukshall
Ball-løkke med grusunderlag
To sandvolleyballbanerAnlegget ligger i tilknytning til Torridal skole og klubbhuset til Torridal Idrettslag, som også bruker anlegget mest.


== Eksterne lenker ==
Kristiansand kommune om Torridal idrettspark Arkivert 17. august 2018 hos Wayback Machine.
Hommeren Torridal www.idrettsarena.no
Torridalshallen Norges Håndballforbund
Utah Beach

Utah Beach var kodenavnet for en av de de alliertes landingsstrender på D-dagen, som en del av Operasjon Overlord den 6. juni 1944. Utah ble først føyd til planen da flere landgangsfartøyer ble produsert.  
Selv om U.S. 4th Infantry Division var ute av kurs møtte de relativt svak motstand i forhold til Omaha Beach hvor motstanden var hard, og mange amerikanske soldater omkom. 
Utah Beach er cirka fem kilometer lang, og var den stranden som lå lengst mot vest. Stranden lå nær Pouppeville og landsbyen, La Madeleine.
The Invisible Man (EP)

For H.G. Wells science fiction-bok, se Den usynlige mannThe Invisible Man er en musikk-EP med Dance with a Stranger, utgitt i 1989.


== Sporliste ==
«The Invisible Man» (Frode Alnæs/Ivar Dyrhaug)
«Little Woman» (F. Alnæs/Sidsel Endresen)
«Hey Joann» (F. Alnæs/Elg/Wasserman)


== Medvirkende ==


=== Dance with a Stranger ===
Elg - sang, låtskriver
Frode Alnæs - gitarer, synth, låtskriver
Yngve Moe - bass
Bjørn Jenssen - trommer


=== Øvrige medvirkende ===
Kjetil Bjerkestrand - keyboard, programmering
Bjørn Nessjø - produsent, tekniker
Vaneese Thomas – kor
Angela Clemmons – kor
Benny Diggs - kor
Bernard Jones - kor
Kevin Owens - kor
Phillip Ballou - kor
Jeff Wasserman - låtskriver
Ivar Dyrhaug - låtskriver
Sidsel Endresen - låtskriver


== Eksterne lenker ==
The Invisible Man
Stupetårnet på Hamar

Stupetårnet på Hamar står på Koigen i Hamar, ved bredden av innsjøen Mjøsa. Byggingen av stupetårnet er blitt betegnet som en skandale på grunn av summen det kostet og tiden det tok å bygge det. Tårnet skulle opprinnelig koste rundt 1,5 millioner, men den endelige prisen ble 25,8 millioner kroner. Hamar kommune betalte 13,1 millioner kroner, etter å ha fått seks millioner kroner i erstatning fra det prosjekterende firmaet. Resten ble betalt fra tippemidler og kompensasjon for merverdiavgift.
Stupetårnet, som først fikk bevilget penger i oktober 2008, ble åpnet 10. juni 2015. Arne Hjeltnes ga i 2014 ut romanen «Stupetårnet», løst basert på saken i Hamar. Første episode av TV-serien Stories from Norway handlet om stupetårnet.


== Referanser ==


== Eksterne lenker ==
Stupetårnet på Koigen. hamar-kommune.no
Emne: Stupetårnskandalen på Hamar. nrk.no
Stupetårnet - Musikkvideo
Great Hits (EP)

Great Hits er en musikk-EP med Dance with a Stranger, utgitt i 1991.


== Sporliste ==
«Everyone Needs a Friend» (Frode Alnæs/Elg/Jeff Wasserman)
«The Invisible Man» (F. Alnæs/Ivar Dyrhaug)
«Let Go» (F. Alnæs/Elg)


== Medvirkende ==


=== Dance with a Stranger ===
Elg - sang, låtskriver
Frode Alnæs - gitarer, synth, låtskriver
Yngve Moe - bass
Bjørn Jenssen - trommer


=== Øvrige medvirkende ===
Kjetil Bjerkestrand - keyboard, programmering
Bjørn Nessjø - produsent, tekniker
Vaneese Thomas – kor
Angela Clemmons – kor
Benny Diggs - kor
Jeff Wasserman - låtskriver
Ivar Dyrhaug - låtskriver


== Eksterne lenker ==
Great Hits
Everyone Needs a Friend (EP)

Everyone Needs a Friend er en musikk-EP med Dance with a Stranger, utgitt i 1992.


== Sporliste ==
«Everyone Needs a Friend» (Frode Alnæs/Elg/Jeff Wasserman)
«Dance with a Stranger» (F. Alnæs/Elg/J. Wasserman)
«No More Sorrow» (Elg)


== Medvirkende ==


=== Dance with a Stranger ===
Elg - sang, låtskriver
Frode Alnæs - gitarer, synth, låtskriver
Yngve Moe - bass
Bjørn Jenssen - trommer


=== Øvrige medvirkende ===
Kjetil Bjerkestrand - keyboard
Bjørn Nessjø - produsent, tekniker
Vaneese Thomas – kor
Angela Clemmons – kor
Benny Diggs - kor
Rune Nordal - tekniker
Tom Lord-Alge - 1992-remix
Alf Christian Hvidsteen - trommesampling
Jeff Wasserman - låtskriver


== Eksterne lenker ==
Everyone Needs a Friend
Our Moment in Time

Our Moment in Time er en musikk-EP med Dance with a Stranger, utgitt i 1994.


== Sporliste ==
«Our Moment in Time» (Frode Alnæs/Ivar Dyrhaug)
«Change» (F. Alnæs/I. Dyrhaug)
«Bulldog» (F. Alnæs/Jeff Wasserman)


== Medvirkende ==


=== Dance with a Stranger ===
Elg - sang
Frode Alnæs - gitarer, kor, låtskriver, arrangement
Yngve Moe - bass
Bjørn Jenssen - trommer


=== Øvrige medvirkende ===
Kjetil Bjerkestrand - synth, arrangement
Bjørn Nessjø - produsent, tekniker
Bugge Wesseltoft - orgel, synth
Vaneese Thomas – kor
Angela Clemmons – kor
Debbie Cole – kor
James Williams – kor
Ivar Dyrhaug - låtskriver
Jeff Wasserman - låtskriver


== Eksterne lenker ==
Our Moment in Time
Soldatene synger ikke lenger

Soldatene synger ikke lenger er en norsk dramaproduksjon fra NRK Fjernsynsteatret. Den er basert på Jan Olav Brynjulfsens vinnermanuskript i Fjernsynsteatrets konkurranse til fjernsynets 25-årsjubileum i 1985. Terje Mærli hadde skrevet dreieboken og regisserte TV-dramæt. 


== Handling ==
Handlingen finner sted i en nordnorsk småby. Det er februar 1945 og Norge er okkupert av Nazi-Tyskland. Den 70-årige pensjonerte musikklæreren Oscar Henriksen får en dag et uventet besøk av den unge tyske SS-soldaten Rainer Käbinger.


== Rolleliste ==
Per Sunderland - Oscar Henriksen
Lutz Weidlich - Rainer Käbinger
Lise Fjeldstad - Hilda
Christian Koch - Wolfgang
Alexander Hauff - Andreas
Friedrich Apke - Werner
Detlef Bierstedt - SSSD-major
Mannfred Tümmler - Major
Lieselotte Holmene - NS-kvinne
Per Gørvell - Norsk fange
Marianne Krogh - Servitrise
Morten Røhrt - Restaurantgjest
Johannes Joner, Sven Nordin, Even Stormoen, Harald Dybsjord - Ungdommer
Ada M. Borgersen - Fru Zachariassen
Stein Hammerød - Her Zachariassen
Kåre B. Kristiansen, Einar Mathisen - SS-soldater


== Eksterne lenker ==
(en) Soldatene synger ikke lenger på Internet Movie Database 
(no) Soldatene synger ikke lenger på NRK TV
Terje Mærli

Terje Mærli (født 24. desember 1940 i Oslo) er en norsk teaterregissør og dramatiker.
Han debuterte i 1970 med Stian Sørlies Eksperiment på Oslo Nye Teater. hvor han var regissør og dramatiker 1970-1976, ved Fjernsynsteatret 1976-1986 og deretter ved Det Norske Teatret og Nationaltheatret. Mærli har skrevet komedien Middagsgjesten (Oslo Nye Teater 1974), Orestes kommer (Centralteatret 1976). Han har også gjort en rekke bearbeidelser for teater og TV, blant annet Grenseland (1979) basert på Sigurd Evensmos romaner, Du kan da ikke bare gå etter Margaret Johansens roman, som vant Amandaprisen som beste TV-film i 1986, Jens Bjørneboes Fugleelskerne (1989) og kriminalserien Aksjemordet (1990).
Av teateroppsetninger kan særskilt nevnes Henrik Ibsens Peer Gynt (1985) og Vildanden (1995) på Trøndelag Teater samt Shakespeares Hamlet ved Den Nationale Scene (1987) og David Edgars Speer ved Nationaltheatret (2005). Mærli har dessuten regissert over 20 Ibsen-oppsetninger i blant annet Norge, Sverige, Danmark, Tyskland og Japan. Han var sjef for Trøndelag Teater 1992-1997.


== Referanser ==


== Eksterne lenker ==
«Terje Mærli». Store norske leksikon. Besøkt 2. juli 2016. 
Terje Mærli - Norsk biografisk leksikon
(en) Terje Mærli på Internet Movie Database 
(no) Terje Mærli hos Nationaltheatret 
(no) Terje Mærli hos Sceneweb 
(en) Terje Mærli hos The Movie Database
Djuv kraftverk

Djuv kraftverk er et vannkraftverk i Sauda kommune i Rogaland.
Det er et elvekraftverk som utnytter et fall på 9 meter i Svandalselva.
Installert effekt er 50 kW fra to kaplanturbiner. Årsproduksjon er 0,3 GWh.
Kraftverket het opprinnelig Jehansholmen, etter navnet på en liten holme som dannet seg i elven ved stor vannføring.
I 2009 ble kraftverket utvidet til to turbiner.
Kraftverket eies av lokal grunneier.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Samtale med eier
Risvollfossen mikrokraftverk

Risvollfossen Mikrokraftverk er et vannkraftverk i Sauda kommune i Rogaland.
Det er et elvekraftverk som utnytter et fall på 44 meter fra Fosstveitdammen.
Installert effekt er 12 kW. Årsproduksjon er 0,1 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Skjerjavatnet (Hol)

Skjerjavatnet er et vann på Hardangervidda, sør i Hol kommune i Viken. Utløpet er mot vest gjennom Skamåne til Grønevatnet.Vannet var et meget godt fiskevann før introduksjonen av ørekyt på 1980-tallet. Årlig garnfangst var nærmere 450 kg ørret. I 1995 var fangsten redusert til omkring 60 kg.


== Referanser ==